
ประกาศองค์การบริหารส่วนตำบลกาลิซา 
เรื่อง รายชื่อผู้ขอรับสิทธิ์เงินอุดหนุนเพื่อการเลี้ยงดูเด็กแรกเกิด
ตามที่ รัฐบาลมีนโยบายให้จ่ายเงินอุดหนุนเพื่อการเลี้ยงดูเด็กแรกเกิด ที่เกิดระหว่าง        วันที่ 1 ตุลาคม 2558 เป็นต้นไป โดยปีงบประมาณ 2559 รายละ 400  บาท ต่อเดือน และรายละ 600 บาท ต่อเดือน ตั้งแต่ปีงบประมาณ 2560 เป็นต้นไป ต่อมาในปี 2562 คณะรัฐมนตรีได้มีมติเห็นชอบให้ ขยายระยะเวลาให้เงินอุดหนุนเพื่อการเลี้ยงดูเด็กแรกเกิด ตั้งแต่แรกเกิด – 6 ปี แบบขยายฐานรายได้ไม่เกิน 100,000 บาท ต่อคน ต่อปี เริ่มตั้งแต่ปีงบประมาณ 2562 เป็นต้นไป และให้กับกลุ่มเป้าหมายเด็กที่เกิดตั้งแต่ 1 ตุลาคม 2558 เป็นต้นไป ดังนี้ 
1. เด็กที่รับสิทธิในปีงบประมาณ 2558 – 2566 รับต่อเนื่องจนอายุครบ 6 ปี
2. เด็กที่เกิดตั้งแต่ 1 ตุลาคม 2558 ที่มีคุณสมบัติและไม่เคยได้รับสิทธิ์ มีสิทธิ์ได้รับเงินตั้งแต่ปีงบประมาณ 2566 จนอายุครบ 6 ปี
3. เด็กที่เกิดตั้งแต่ปีงบประมาณ 2566 ได้รับสิทธิจนอายุครบ 6 ปีทั้งนี้เด็กต้องมี                สัญชาติไทย และอยู่ในครัวเรือนผู้มีรายได้น้อย นั้น
อาศัยระเบียบกรมกิจการเด็กและเยาวชนว่าด้วยหลักเกณฑ์การจ่ายเงินอุดหนุน เพื่อการเลี้ยงดูเด็กแรกเกิด พ.ศ. 2562 องค์การบริหารส่วนตำบลกาลิซา ได้ดำเนินการการรับลงทะเบียน ผู้ขอรับสิทธิ์เงินอุดหนุนเพื่อการเลี้ยงดูเด็กแรกเกิด และตรวจสอบคุณสมบัติแล้ว จึงขอประกาศรายชื่อผู้รับสิทธิ์เงินอุดหนุนเพื่อการเลี้ยงดูเด็กแรกเกิด จำนวน 15 ราย รายละเอียดตามบัญชีแนบท้ายประกาศนี้ โดยจะปิดประกาศเป็นระยะเวลา 15 วัน หากไม่มีผู้คัดค้าน ให้ถือว่าผู้มีรายชื่อตามบัญชีแนบท้ายประกาศนี้ เป็นผู้มีสิทธิรับเงินอุดหนุนเพื่อการเลี้ยงดูเด็กแรกเกิด หากมีผู้คัดค้านขอให้แจ้งที่ องค์การบริหารส่วนตำบลกาลิซา
จึงประกาศมาให้ทราบโดยทั่วกัน
ประกาศ ณ วันที่  17  พฤศจิกายน  พ.ศ.2566
ลงชื่อ[image: ]
   ( นายสมาน สะอิ )
      			     องค์การบริหารส่วนตำบลกาลิซา 

